Alkuperäinen Kabukiza rakennettiin vuonna 1889. Rakennus tuhoutui sähköviasta syttyneessä tulipalossa vuonna 1921. Sen tilalle alettiin rakentaa uutta rakennusta, joka tuhoutui jo ennen valmistumistaan suuressa Kantōn maanjäristyksessä vuonna 1923. Uusi rakennus valmistui viimein vuonna 1924, joskin sekin tuhoutui toisen maailmansodan aikaisissa Tokion pommituksissa vuonna 1945.